stanford-oval/wikipedia huggingface dataset:
Saarilampi (Kannonkoski)
Maantietoa

Lampi on 490 metriä pitkä, 150 metriä leveä, ja sen pinta-ala on 4,4 hehtaaria. Lammella on kartan mukaan yksi saari. Lampi on luodattu ja siitä on julkaistu syvyyskartat. Lammen tilavuudeksi on saatu 100 100 kuutiometriä. Sen keskisyvyys on 2,3 metriä ja suurin syvyys on 4,9 metriä. Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Enonjärven valuma-alueella (14.46), jonka Enonjärven alueeseen (14.462) se kuuluu. Lammen vedenpinnan korkeus on 178,5 metriä mpy.
Roni Nuttunen

| Roni Nuttunen |
| --- | --- |

Henkilötiedot
Syntynyt: 1990 Raisio
Kansalaisuus:   Suomi
Uran tiedot
Laji:  pöytäjääkiekko
Seura:  Spjalerance
Kilpauran kesto:  2000-
Saavutukset
Paras sijoitus maailmanrankingissa:  1.
Roni Nuttunen (s. 1990 Raisio) on suomalainen pöytäjääkiekkoilija, joka edustaa Spjalerance-nimistä seuraa. Hän on voittanut maailmanmestaruuden vuosina 2007 ja 2009. Nuttunen oli heinäkuussa 2019 Kansainvälisen pöytäjääkiekkoliiton maailmanrankingissa sijalla 7. Nuttunen on yksi kaikkien aikojen menestyneimmistä pöytäjääkiekkoilijoista.
Nuttusen tuloksellisesti uran parhaimmat vuodet olivat 2007–2012. Hän voitti tuona aikana kaksi maailmanmestaruutta ja johti maailmanrankingia ylivoimaisesti.
Pelaajaura > Varhaiset vaiheet

Nuttunen aloitti pelaamisen vuoden 2000 marraskuussa. Kaksi vuotta myöhemmin hän voitti alle 13-vuotiaiden suomenmestaruuden. Finaaleissa hän voitti Otso Kuokan 2–0. Vuotta aikaisemmin Nuttunen oli hävinnyt Kuokalle samaisen sarjan finaaleissa. Ensimmäisessä virallisessa rankingturnauksessaan vuonna 2002 Nuttunen sijoittui avoimen sarjan SM-kilpailuissa sijalle 50. Turnaukseen osallistui 73 pelaajaa.
Nuttunen voitti vuonna 2003 alle 18-vuotiaiden suomenmestaruuden voitettuaan finaaleissa Jani Kososen. Nuttunen puolusti samana vuonna alle 13-vuotiaiden suomenmestaruutensa. Myös U13-sarjassa Nuttusen pahin uhkaaja oli hopealle sijoittunut Kosonen. Samana vuonna Nuttunen voitti myös Naantalin ja Nurmon ranking-kilpailujen juniorisarjat. Molempien kilpailujen finaalissa kaatui Toni Pirhonen. Nuttunen jatkoi voittoputkeaan nappaamalla kullan myös Helsinki Openin juniorisarjasta. Nuttunen voitti 2004 koko Helsinki Openin kaataen finaaleissa Kristian Iso-Tryykärin ja uudestaan vuonna 2005, jolloin vastustaja oli jälleen Iso-Tryykäri. Nuttunen voitti seuraavana vuonna Riga Cupin, johon osallistui yli 130 pelaajaa.
Pelaajaura > Nousu tähdeksi

Juniorivuosiensa aikana Nuttunen voitti 33 mitalia juniori- ja nappulasarjoista. Hän pelasi 2000-luvulla kolme kertaa junioreiden MM-kilpailuissa ja voitti kaksi maailmanmestaruutta. Vuonna 2005 Nuttunen voitti finaalissa venäläisen Ivan Zaharovin ja 2007 latvialaisen Edgars Caicsin. Nuttunen teki historiaa vuonna 2007 Moskovassa voittamalla ensimmäisenä suomalaisena avoimen sarjan maailmanmestaruuden. MM-finaaleissa Nuttuselle hävisi venäläinen Aleksei Zaharov.
Nuttunen voitti vuonna 2008 uransa kolmannen suomenmestaruuden. SM-kisojen alkusarjassa hän voitti A-lohkon, mutta finaalisarjassa Nuttunen sijoittui lohkonsa toiseksi. Pudotuspelien ensimmäisellä kierroksella Nuttunen pudotti Sami Hellströmin otteluvoitoin 4-0. Puolivälierissä Nuttunen jatkoi tappiotonta putkeaan, kun Ville Hietala kaatui luvuin 4-0. Välierissän Nuttunen kohtasi saman turnauksen finaalisarjan lohkovoittajan Konsta Jukan. Nuttunen eteni finaaleihin otteluvoitoin 4-2. SM-kilpailujen finaalissa Nuttunen kohtasi toistamiseen Ahti Lammen. Nuttunen päihitti Lammen luvuin 4-1.
Nuttunen voitti juniorivuosinaan yhteensä 26 kertaa kultaa junioreiden Suomen ranking-kilpailuista.
Pelaajaura > Vuodet huipulla

Uransa kolmannen suomenmestaruuden jälkeen Nuttunen voitti vuoden 2008 Moskova Cupin, johon osallistui peräti 194 pelaajaa. Finaalissa hän voitti latvialaisen Atis Siliksen Ahti Lammen jäädessä pronssille. Samana vuonna Nuttunen voitti myös Turun ja Naantalin Ranking-turnaukset. Turussa hän voitti finaalissa Ahti Lammen ja Naantalissa Mika Myllykankaan.
Nuttunen voitti vuonna 2010 ruotsinmestaruuskilpailujen finaalissa tšekkiläisen Petr Tmejin. Kuukautta myöhemmin hän sai hopeaa Moskova Cupista hävittyään finaalin Atis Silikselle. Vuotta aiemmin Nuttunen oli voittanut uransa toisen ja peräkkäisen maailmanmestaruuden. Vuonna 2011 Nuttunen voitti jälleen ruotsinmestaruuskilpailut. Ratkaisevissa finaaliotteluissa kaatui venäläinen Janis Galuzo turnauksen ennakkosuosikin Maksim Borisovin jäädessä pronssille.
Nuttunen jatkoi voittoputkeaan kaappamalla kullan vuoden 2011 Moskova Cupista. Hän voitti finaaleissa latvialaisen Edgars Caicsin. Suomessa järjestetyt vuoden 2011 maailmanmestaruuskilpailut olivat Nuttuselle mahdollisuus kaapata kolmas peräkkäinen maailmanmestaruus. Finaaleissa hän kuitenkin lopulta pitkän taistelun jälkeen hävisi Oleg Dmitritšenkolle ja sai hopeaa. Tämän jälkeen Nuttunen piti monta vuotta taukoa pöytäjääkiekosta ja pelasi vain neljä turnausta viiden vuoden sisällä.
Vuoden 2018 maaliskuussa Nuttunen jatkoi taas pelamista Turku Open-turnauksessa, voittaen kultaa. Kuukauden päästä hän sijoittui Euroopan-mestaruuskilpailuissa viidenneksi. Puolivälierissä hän hävisi latvialaiselle Edgars Caicsille. Tammikuussa 2019 Nuttunen voitti uransa viidennen suomenmestaruuden, kun finaaleissa hän voitti Santtu Sainion. Keväällä 2019 Nuttunen voitti Czech Openin. Turnaukseen osallistui 93 pelaajaa.
Nuttunen pelasi vuoden 2019 maailmanmestaruuskilpailuissa avoimessa sarjassa ja Suomen maajoukkueessa. Nuttunen pääsi finaalisarjaan ja pudotuspeleihin, ja sijoittui lopulta sijalle 9. Suomen maajoukkue sijoittui neljänneksi hävittyään Ukrainalle pronssiottelun.
Tammikuussa 2020 Nuttunen osallistui Helsinki Openiin ja voitti oman lohkonsa alkusarjassa. Nuttunen eteni finaalisarjaan jonka hän voitti pisteen erolla toiseksi sijoittuneeseen Jan Pelkoseen. Pudotuspelien ensimmäisellä kierroksella Nuttunen voitti Benjamin Suomisen luvuin 4–0 ja eteni seuraavalle kierrokselle. Välierissä hän voitti Vesa Huotelinin 4–0 ja eteni finaaliin. Finaalissa Nuttunen sai vastaansa Kevin Erikssonin ja voitti 4–1. Kulta oli Nuttuselle jo kuudes Helsinki Openista.
Saavutukset

| Järjestysmaa | Saavutus | Vuosi |
| --- | --- | --- |
|  Suomi | Helsinki Openin voitto | 2004 |
|  Venäjä | Junioreiden maailmanmestaruus | 2005 |
|  Suomi | Suomenmestaruus | 2005 |
|  Suomi | Helsinki Openin voitto | 2005 |
|  Latvia | Riga Cupin voitto | 2006 |
|  Suomi | Suomenmestaruus | 2006 |
|  Suomi | Helsinki Openin voitto | 2006 |
|  Suomi | Lepuski Openin voitto | 2006 |
|  Venäjä | Moskova Cupin voitto | 2007 |
|  Suomi | Helsinki Openin voitto | 2007 |
|  Venäjä | Junioreiden maailmanmestaruus | 2007 |
|  Suomi | Suomenmestaruus | 2007 |
|  Venäjä | Maailmanmestaruus | 2007 |
|  Ruotsi | Swedish Mastersin voitto | 2007 |
|  Suomi | Suomenmestaruus | 2008 |
|  Venäjä | Moskova Cupin voitto | 2008 |
|  Latvia | Avoimen sarjan EM-hopea | 2008 |
|  Unkari | Maailmanmestaruus | 2009 |
|  Suomi | Helsinki Openin voitto | 2010 |
|  Ruotsi | Ruotsinmestaruuskilpailujen voitto | 2010 |
|  Venäjä | Moskova Cupin voitto | 2011 |
|  Suomi | MM-hopeaa | 2011 |
|  Ruotsi | Swedish Mastersin voitto | 2011 |
|  Suomi | Turku Openin voitto | 2018 |
|  Suomi | Suomenmestaruus | 2019 |
|  Suomi | Helsinki Openin voitto | 2020 |
Idänkermesmarja

| Idänkermesmarja |
| --- | --- |

Tieteellinen luokittelu
Kladi::  Putkilokasvit
Kladi::  Koppisiemeniset
Kladi::  Aitokaksisirkkaiset
Lahko::  Caryophyllales
Heimo::  Kermesmarjakasvit
Suku::  Kermesmarjat Phytolacca
Laji::  acinosa
Kaksiosainen nimi
 Phytolacca acinosa  Roxb. 
Katso myös
   Idänkermesmarja Commonsissa 
Infobox OKNimi-testi OK: 
Idänkermesmarja (Phytolacca acinosa) on Itä-Aasiasta kotoisin oleva kasvi. Se on monivuotinen, kookas, runsaasti haarova ja pensasmainen ruoho, joka kasvaa jopa kahden metrin korkuiseksi. Varsi on paksu ja mehevä, violetinsävyiseksi muuttuva. Lehdet ovat ehyet ja vastapuikeat – leveän suikeat, enintään 20 senttimetriä pitkiä. Kukintona on pysty ja tiheä valkokukkainen terttu. Kukinnosta muodostuu kookas marjaterttu. Hedelmät ovat kypsinä violetinmustia marjoja ja yksi marja koostuu 7–9 säteittäin kasvavasta yksisiemenisestä osahedelmästä.
Laji kasvaa alkuperäisenä itäisessä Aasiassa: Himalajalla, Kiinassa, Koreassa, Japanissa, Taiwanissa, Myanmarissa ja Vietnamissa. Se esiintyy myös tulokaslajina Euroopassa, monissa Keski-Euroopan maissa. Idänkermesmarjaa voidaan käyttää koristeperennana.
Aiheesta muualla

Suomen Lajitietokeskus: Idänkermesmarja – Phytolacca acinosa
Ilai Elias Lehto

Ilai Elias Lehto (s. 12. lokakuuta 1988 Joensuu) on suomalainen kuvanveistäjä.
Lehto käyttää materiaalinaan kierrätettyjä tekstiilejä. Hän työstää erilaisia karvaisia, pehmeitä ja lelumaisia teoksia käsityötekniikoilla. Hän on pitkään käyttänyt myös villahuovutusta. Lehto tekee myös runoja ja äänirunoutta.
Lehto on opiskellut Tampereen ammattikorkeakoulussa 2016, valmistunut taiteen maisteriksi Aalto-yliopistosta Visual Culture and Contemporary Art -koulutusohjelmasta 2018 ja kuvataiteen maisteriksi kuvanveistosta Kuvataideakatemiasta vuonna 2021.
Stanislav Stojanov

| Stanislav Stojanov> Euroopan parlamentin jäsen |
| --- | --- |
 16.7.2024–  
Ryhmä:  Suverenistit
Henkilötiedot
Syntynyt: 5. huhtikuuta 1981 (ikä 43) Varna, Bulgaria
Kansalaisuus:  bulgarialainen
Tiedot
Puolue:  Revival
Stanislav Stojanov (bulg. Станислав Стоянов; s. 5. huhtikuuta 1981 Varna, Bulgaria) on bulgarialainen poliitikko. Stojanov edustaa Revival-puoluetta. Stojanov on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Suvereenien kansakuntien Eurooppa -ryhmää
Aiheesta muualla

Stanislav Stojanov Euroopan parlamentin jäsenet. Euroopan parlamentti.
Greatest Hits (Mariah Careyn albumi)

| Greatest Hits Mariah Carey |
| --- | --- | --- |

Kokoelmalevyn tiedot
 Julkaistu: 4. joulukuuta 2001
 Tyylilaji: pop, R&B
 Kesto: 123.05
 Levy-yhtiö: Columbia, Virgin
Mariah Careyn muut julkaisut
| #1’s 1998 | Greatest Hits 2001 | The Remixes 2003 |
Greatest Hits on yhdysvaltalaisen laulajan Mariah Careyn kolmas kokoelma-albumi, joka julkaistiin Yhdysvalloissa 4. joulukuuta 2001. Se koostuu kahdesta CD:stä, joille on koottu hänen suurimpia hittejään.
Kappaleet

| --- | --- |
 CD 1 Vision of Love – 3.31  Love Takes Time – 3.51  Someday – 4.08  I Don't Wanna Cry – 4.51  Emotions – 4.10  Can't Let Go – 4.29  Make It Happen – 5.09  I'll Be There – 4.26 (feat. Trey Lorenz)  Dreamlover – 3.55  Hero – 4.20  Without You – 3.37  Anytime You Need a Friend – 4.27  Endless Love – 4.21 (feat. Luther Vandross)  Fantasy – 4.04  Open Arms – 3.30  Music Box – 4.57  All I Want for Christmas Is You – 4.02 :  CD 2 One Sweet Day (feat. Boyz II Men)  Always Be My Baby  Forever  Underneath the Stars  Honey  Butterfly  My All  Sweetheart (feat. Jermaine Dupri)  When You Believe (feat. Whitney Houston)  I Still Believe  Heartbreaker (feat. Jay-Z)  Thank God I Found You (feat. Joe & 98 Degrees)  Can't Take That Away (Mariah's Theme)  Against All Odds (Take a Look at Me Now) (feat. Westlife)  All I Want for Christmas Is You (feat. So So Def Remix feat. Bow Wow & Jermaine Dupri)  Never Too Far/Hero Medley
Arvostelut

AllMusic:
Käännös suomeksi
Ilajankosken harkkohytti

Ilajankosken harkkohytti ja kankirautapaja toimi Ilomantsissa 1836–1847. Ruukin rakennukset sijaitsivat Ilajanjärvestä Luovejärveen virtaavan Ilajanjoen Ilajankosken rannalla.
Ruukin paikalla sijaitsi alkuaan luutnantti Elias Dahlströmin ja hänen poikansa kersantti Elias Dahlströmin rakennuttama harkkohytti joka käytti lähiseudun järvistä kerättyä järvimalmia. Vuonna 1837 Ilajan ruukin osti Nils Ludvig Arppe joka teki siellä uudistuksia 1840-luvulla. Arppe lopetti ruukin toiminnan 1847 koska järvimalmin ja puuhiilen saannissa oli sinne hankalaa.
Ruukista on säilynyt voimakanavan jäänteitä sekä myllyn raunio kosken länsirannalla. Lisäksi kosken molemmilta rannoilta löytyy vanhoja kuona- ja slagikasoja. Ruukin paikka on noin 300 metrin päässä valtakunnanrajasta.
Saarilampi (Kangasniemi, Unnukkala)

| Saarilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°55′10″N, 26°30′51″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Kortelampeen 
Järvinumero:  14.925.1.010
Mittaustietoja
Pinnankorkeus:  135,6 m  
Pituus:  200 m  
Leveys:  140 m  
Rantaviiva:  0,721 km  
Pinta-ala:  1,511 ha  
Saaria:  1 
 fiSaarilampi 
Saarilampi  on Etelä-Savossa Kangasniemellä  Unnukkalan lähellä sijaitseva lampi.
Maantietoa

Lampi on 200 metriä pitkä, 140 metriä leveä, ja sen pinta-ala on 1,5 hehtaaria. Lammella on kartan mukaan yksi saari.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Haapajärven valuma-alueeseen (14.925) se kuuluu. Lammen vedenpinnan korkeus on 135,6 metriä mpy.
Greatest Hits (Mott the Hooplen albumi)

| Greatest Hits Mott the Hoople |
| --- | --- | --- |

Kokoelmalevyn tiedot
 Äänitetty : 1972 – 1974
 Julkaistu: 1976
 Formaatti: LP, CD
 Tyylilaji: glam rock
 Kesto: 46.10
 Levy-yhtiö: Columbia Records
Mott the Hooplen muut julkaisut
| Live 1974 | Greatest Hits 1976 | Two Miles from Heaven 1980 |
Greatest Hits on Mott the Hooplen vuonna 1976 julkaistu kokoelma-albumi.
Kappaleet

All the Way from Memphis – 3.25
Honaloochie Boogie – 2.43
Hymn for the Dudes – 5.23
Born Late ’58 – 3.59
All the Young Dudes – 3.33
Roll Away the Stone – 3.13
Ballad of Mott – 5.22
The Golden Age of Rock ’n’ Roll – 3.26
Foxy, Foxy – 3.30
Saturday Gigs – 4.20
Kappaleet > Bonuskappaleet CD-version Yhdysvaltain-painoksella

Sweet Jane – 4.21
One of the Boys – 2.50
Idänkotelokilpikonna

| Idänkotelokilpikonna |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Suokilpikonnat Emydidae
Suku::  Kotelokilpikonnat Terrapene
Laji::  carolina
Kaksiosainen nimi
 Terrapene carolina  (Linnaeus, 1758)( 
Infobox OKNimi-testi OKIUCN-testi OK: 
Idänkotelokilpikonna (Terrapene carolina) on kotelokilpikonnien sukuun kuuluva laji. Täysikasvuisen yksilön pituus on noin 20 senttimetriä. Kilpi on pääosin ruskea ja yleensä siinä on kuvioita, jotka ovat oransseja tai keltaisia. Idänkotelokilpikonnaa tavataan Pohjois-Amerikassa Yhdysvaltojen itäosissa. Se oleskelee enimmäkseen maalla veden läheisyydessä. Naaras munii 3–8 munaa, jotka kuoriutuvat 9–18 viikon kuluttua. Laji syö hedelmiä ja muuta kasviravintoa.
Aiheesta muualla

Kuvia tai muita tiedostoja aiheesta Idänkotelokilpikonna Wikimedia Commonsissa
Huuliot

| Huuliot |
| --- | --- |
 Lindernia
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Lamiales
Heimo::  Huuliokasvit Linderniaceae
Suku::  Huuliot Lindernia  All. (1766)
Katso myös
   Huuliot Wikispeciesissä   Huuliot Commonsissa 
Infobox OKNimi-testi OK: 
Huuliot (Lindernia) on huuliokasvien heimoon kuuluva kasvisuku ja sen tyyppisuku. Aiemmin se on luokiteltu syyläjuurikasveihin eli naamakukkaiskasveihin. Suvussa on 65 maailmanlaajuisesti levinnyttä lajia. Huuliot ovat yksi- tai monivuotisia ruohoja, kasvutavaltaan pystykasvuisia tai suikertavia. Kukat ovat pieniä ja kaksihuulisia, alahuulen keskiliuska on muita suurempi. Myös Suomessa on yksittäinen satunnaishavainto rentohuuliosta (Lindernia procumbens).
Aiheesta muualla

Suomen Lajitietokeskus: Huuliot (Lindernia)
Huuliltaluku

Huuliltaluku tai huulioluku on puheen päättelemistä puhujan kasvonalueen, kuten huulten ja leuan, liikkeitä seuraamalla. Kielen äänteistä suurin osa muodostetaan suulla tai suu osallistuu äänteen tuottamiseen, mikä mahdollistaa huuliltaluvun. Termiä huulioluku käytetään useimmiten viittomakielten huulion tulkitsemisesta.
Huuliltaluku ei ole koskaan täysin varmaa, sillä jotkut äänteet, kuten  h-äänne, eivät näy huuliossa. Siten yksittäiset sanat näyttävät täysin samalta, kuten tahti ja tatti. Suurin osa huuliltaluvusta on arvaamista ja päättelyä. Jos tuntee keskustelun aiheen, huuliltaluku on helpompaa.
Huuliltalukua käyttää pääasiallisena kommunikointikeinonaan suurin osa kuuroutuneista ja huonokuuloisista. Huuliltalukua hyödyntävän henkilön kanssa on tärkeä puhua normaalilla äänenvoimakkuudella, sillä huutaessa huulio vääristyy ja huuliltaluku vaikeutuu.
Myös kuulevat käyttävät tietämättään huuliltalukua hyödykseen puhutun viestin ymmärtämisessä. Koska jokainen näkevä on nähnyt koko elämänsä ajan suun liikkeitä, alitajuisesti kaikki osaavat yhdistää äänteet ja suun liikkeet toisiinsa. Tämän huomaa silloin, kun huulten liike ja puhe eivät vastaa toisiaan, kuten dubatuissa elokuvissa. Varsinaiseen huuliltalukuun ilman ääntä tarvitaan kuitenkin harjoitusta.
Aiheesta muualla

Saalasti, Satu: Huulioluku ja aivotoiminta
Huulin hymyilevin

| Huulin hymyilevin Greger |
| --- | --- | --- |

Kokoelmalevyn tiedot
 Julkaistu: 1996
 Formaatti: CD
 Tyylilaji: iskelmä
 Kesto: 71.51
 Levy-yhtiö: Warner Music
Gregerin muut julkaisut
| Yhdeksi muutumme 1995 | Huulin hymyilevin 1996 |   |
Huulin hymyilevin on vuonna 1996 julkaistu 20 suosikkia -sarjaan kuuluva Gregerin kokoelmalevy.
Kappaleet

Huulin hymyilevin – 3.48
Anteeksi pyytää kai saan – 3.58
Äänesi tunnen – 3.41
Ciao amici ciao – 3.04
Vuodet kauneimmat nää – 3.54
Kuumat yöt – 3.00
Ei se kulta mitään – 3.41
Hän on niin kaunis – 5.19
En luopuisi hetkeksikään – 2.58
Se suukko jonka sulta sain – 3.33
Marja – 3.43
Vielä mummunakin sen muistat – 2.52
Kaikki kaunis alkaa itsestään – 3.34
Paras näillä kulmin – 3.22
Laulan kiitoksein – 4.07
Tahdon miettiä vaan – 3.23
Voitko mielestäsi soittaa – 3.54
Nousuun auringon tunti vaan – 3.05
Jäi päivät parhaat eilisen – 3.35
Luoksein sun saan – 3.17
Ila Pant

Ila Pant (s. 10. maaliskuuta 1938 Nainital) on intialainen kansanpuolueen poliitikko. Hän opiskeli Allahabadin yliopistossa ja on varsinaiselta ammatiltaan sosiaalityöntekijä. Hän tuli vuonna 1998 valituksi 12. Lok Sabhaan. Hänen aviomiehensä oli vuodesta 1957 K. C. Pant, ja hän sai kaksi lasta.
Ronny Levy

| 0 | 1 | 2 |
| --- | --- | --- |

Henkilötiedot
Koko nimi: Ronny Levy
Syntymäaika: 14. marraskuuta 1966 (ikä 57)
Syntymäpaikka: Netanya, Israel
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1985–1992 1990 1992–1997 |  Maccabi Netanya FC →  Bnei Yehuda  Maccabi Haifa FC |     144 (18) |
Maajoukkue
| 1993–1995 |  Israelin maajoukkue | 15 (0) |
Valmennusura
1998–2003 2000 2003–2008 2008–2009 2010 2011 2011 2011–2013 2013–2014 2015 2015–2016 2016–2018:  Maccabi Haifa juniorit  Maccabi Haifa FC  Maccabi Haifa FC  Maccabi Petah Tikva FC  FC Unirea Urziceni  Beitar Jerusalem  FC Steaua Bukarest  Anorthosis Famagusta FC  Beitar Jerusalem  Maccabi Netanya  Maccabi Haifa Anorthosis Famagusta FC
 Seurajoukkueuran tilastot kattavat vain kansalliset sarjat.
Ronny Levy (hepr. ‏רוני לוי‎, s. 14. marraskuuta 1966) on  israelilainen jalkapallovalmentaja ja entinen keskikenttäpelaaja.
Ura pelaajana

Levy aloitti pelaajauransa hyökkääjänä Maccabi Netanyassa ja debytoi edustusjoukkueessa vuonna 1985. Uran alussa hän jäi kuitenkin Netanyassa Oded Machnesin ja David Lavin varjoon, joten peliajan toivossa hän siirtyi tammikuussa 1990 lainalle Bnei Yehuda Tel Aviviin, jossa voitti kauden päätteeksi Israelin mestaruuden.
Kesällä 1990 Levy palasi takaisin Netanyaan ja sai enemmän vastuuta. Kahden onnistuneen kauden jälkeen hän siirtyi Maccabi Haifaan, jossa pelasi ensin uudella pelipaikalla puolustajana ja myöhemmin puolustavana keskikenttäpelaajana. Maccabi Haifassa Levy voitti mestaruuden kaudella 1993/94. Kaikkiaan hän edusti seuraa viiden kauden aikana 144 liigaottelussa. Hän joutui jättämään pelikentät polvivamman seurauksena vain kolmikymppisenä vuonna 1997.
Israelin maajoukkuetta Levy edusti 15 A-maaottelussa.
Ura pelaajana > Meriitit pelaajana

Israelin mestaruus (2): 1990, 1994
State Cup (2): 1993, 1995
Toto Cup: 1994
Ura valmentajana

Levy jatkoi ennen aikojaan päättyneen pelaajauransa jälkeen Maccabi Haifan organisaatiossa juniorivalmentajana. Kaudella 1999/2000 hän toimi Eli Cohenin apulaisvalmentajana ja Cohenin erottua kauden lopulla myös hetken aikaa seuran väliaikaisena päävalmentajana. Levy palasi takaisin juniorijoukkueen pariin ja luotsasi sen Israelin nuorten mestariksi kaudella 2002/03. Kun Itzhak Shum jätti Haifan kesällä 2003, nousi Levy päävalmentajaksi. Tulosta tuli heti debyyttikaudella seuran voitettua Israelin mestaruuden ja näin hän näpäytti kriitikkoja, jotka pitivät Levyä liian kokemattomana päävalmentajana. Hänen johdollaan Haifa jatkoi menestystä myös seuraavilla kausilla ja voitti kaikkiaan kolme perättäistä liigamestaruutta. Vuonna 2006 hänet valittiin myös vuoden valmentajaksi.
Mestaruuskausia seurasi kuitenkin kaksi vähemmän menestyksekästä kautta Haifan jäätyä liigassa viidenneksi. Maaliskuussa 2008 hän ilmoittikin jättävänsä tehtävänsä kauden päätteeksi.  Saman vuoden joulukuussa hän palasi valmennustehtäviin Maccabi Petah Tikvassa, mutta jätti seuran marraskuussa 2009.
Tammikuun alussa 2010 Levy allekirjoitti puolitoistavuotisen sopimuksen romanialaisseura FC Unirea Urzicenin kanssa.  Levyn johdolla Unirea sijoittui kauden päätteeksi liigassa toiseksi. Kausi 2010/11 lähti kuitenkin vaisummin käyntiin ja Levy sai potkut elokuussa 2010.
Tammikuussa 2011 Levy palasi valmentamaan kotimaahansa Beitar Jerusalemin joukkueeseen.  Levyn johdolla Beitar onnistui parantamaan lopulta sijoitustaan pykälällä ollen 11:s. Kauden jälkeen Levy jätti seuran ja siirtyi FC Steaua Bukarestin päävalmentajaksi.  Levy sai potkut syyskuun lopussa 2011 Steauan kehnosti alkaneen Eurooppa-liigan takia.  Vain pari päivää Steaua-potkujen jälkeen Levy siirtyi kyproslaisen Anorthosis Famagustan valmentajaksi.  Levy ei onnistunut palauttamaan Anorthosista mestaruuskantaan ja sai lopulta huhtikuussa 2013 potkut tehtävästään.
Joulukuussa 2013 Levy palasi Beitar Jerusalemin päävalmentajaksi.  Levy luotsasi seuran lopulta Israelin liigan seitsemänneksi. Hän jätti seuran sopimuksensa päätyttyä kauden jälkeen.
Tammikuussa 2015 Levystä tuli Maccabi Netanyan päävalmentaja. Seura sijoittui yhdeksänneksi ja Levy siirtyi kauden jälkeen Maccabi Haifan päävalmentajaksi. Levyn johdolla Maccabi Haifa voitti ensimmäisen pokaalin viiteen vuoteen, kun se kukisti State Cupin loppuottelussa Maccabi Tel Avivin 1–0. Levy sai potkut Maccabi Haifan peräsimestä heinäkuun lopussa 2016, kun joukkue hävisi yllättäen Eurooppa-liigan karsinnoissa virolaiselle JK Nõmme Kaljulle.
Lokakuun lopulla 2017 Levy palasi Anorthosis Famagustan päävalmentajaksi. Syyskuussa 2018 Levy jätti Famagustan.
Ura valmentajana > Meriitit valmentajana

Israelin mestaruus (3): 2004, 2005, 2006
State Cup: 2016
Toto Cup (2): 2006, 2008
Israelin nuorten mestaruus (2): 1999, 2003
Nuorten State Cup (3): 1999, 2000, 2003
Ilam

Ilamin kaupunki Nepalin kartalla.
Ilam (nepaliksi इलाम) on Nepalin Itäisen kehitysalueen Mechin vyöhykkeen ja sen Ilamin piirikunnan hallintokeskuksena toimiva kaupunki. Vuonna 2011 Ilamin väkiluku oli 19 427.
Teeviljelmää Ilamin lähistöllä Ilamin piirikunnassa.
Kaupunki sijaitsee Ala-Himalajan vuoristossa. Ilamin seutu on keskeisintä nepalilaisen teen tuotantoaluetta.
Aiheesta muualla

Kuvia tai muita tiedostoja aiheesta Ilam Wikimedia Commonsissa
Kotisivut (nepaliksi) (ilammun.gov.np)